rejauldu/bengali-wikipedia huggingface dataset:
left|আ ২৯-সেন্ট রবারি (১৯১০)|100px আ টোয়েন্টিনাইন-সেন্ট রবারি ১৯১০ সালের মার্কিন নির্বাক স্বল্পদৈর্ঘ্য নাট্য চলচ্চিত্র। আমেরিকান ফিল্ম ইনস্টিটিউটের মতে চলচ্চিত্রটি পরিচালা করেছেন ব্যারি ওনিল। এটি প্রযোজনা করেছে থানহাউসার কোম্পানি। এই চলচ্চিত্রের মধ্য দিয়ে এডনা রবিনসন নামে এক কিশোরী চরিত্রে মারি এলিনের অভিষেক হয়, যে তার পরিবারের বাড়ি লুট করার সময় চোরকে বাধাদানের প্রচেষ্টা চালায়। যেখানে একদল চোর একত্রিত হয়ে তার ২৯ সেন্ট সমেত খেলনা ব্যাংক লুট করে। চলচ্চিত্রটি সমালোচকদের দ্বারা ইতিবাচক মন্তব্য অর্জন করে এবং প্রায় সমস্ত মার্কিন যুক্তরাষ্ট্রে এটি প্রদর্শিত হয়েছে। চলচ্চিত্রটি ছিল থানহাউসার কোম্পানি কর্তৃক প্রথম স্প্লিট-রিল; একটি একক রিলের মধ্যে এই চলচ্চিত্রটি ছাড়াও দ্য ওল্ড সু কাম ব্যাক অন্তর্ভুক্ত ছিল। (বাকি অংশ পড়ুন...)
সিনিয়র ইন্সপেক্টর অভিজিৎ হলো ভারতের বিখ্যাত টিভি শো সিআইডি'র একটি প্রধান চরিত্র। এ চরিত্রে অভিনয় করেছেন আদিত্য শ্রীবাস্তব। সিআইডি'র দর্শকদের কাছে 'সিনিয়র ইন্সপেক্টর অভিজিৎ' চরিত্রটি খুব জনপ্রিয়।   চরিত্র পদমর্যাদা  অভিজিৎ চরিত্রটির পদ সিনিয়র ইন্সপেক্টর ।  তিনি সিআইডির কমান্ডিং পজিশনে তৃতীয় অবস্থানে আছেন । তার আগে রয়েছেন ডিসিপি চিত্রলে এবং এসিপি প্রড্যুমান এবং পরবর্তীতে আছেন সিনিয়র ইন্সপেক্টর দয়া এবং অন্যান্য অফিসারেরা ।   সিনিয়র ইন্সপেক্টর অভিজিৎ হিসেবে যেভাবে শুরু  আদিত্য শ্রীবাস্তবকে সিআইডিতে অভিনয় করার অফার দেওয়া হয়েছিল ১৯৯৯ সালে । বি.পি. সিং তাকে সত্য এ লক্ষ্য করার পরে এই অফারটি দিয়েছিলেন  ।  সিনিয়র ইন্সপেক্টর অভিজিৎ চরিত্রে অভিনয় করা আদিত্য শ্রীবাস্তবকে শুরুতে সিআইডি শো-তে অপরাধী হিসাবে পরিচয় দেওয়া হয়েছিল (৩৯ ও ৪০ পর্বে - দ্য কেস অফ দ্য স্টোলেন গান) । পরে তাকে সিআইডিতে অন্তর্ভুক্ত করা হয়েছিল (পর্ব ৭৩ ও ৭৪ - দ্য কেস অব দ্য স্টোলেন ডায়নামাইট) "আমি কেবল ২৬টি পর্বই করতে রাজি হয়েছিলাম। ১৯৯৯ সালে, আমি কিছু ছবিও করছিলাম, এবং বি.পি. সিং স্যার যেভাবে ইচ্ছা তেমন আসার জন্য নমনীয়তা দিয়েছিলেন। তবে আমি অভিজিৎ চরিত্রে উপভোগ করতে শুরু করেছি, এবং তাই আমি সিআইডিতে অভিনয় করা চালু রাখলাম" , আদিত্য শ্রীবাস্তব বললেন । সিনিয়র ইন্সপেক্টর অভিজিৎ এর চরিত্রে অভিনয় করতে তাকে আশুতোষ গোয়ারিকর এর স্থলে নেয়া হয় , যিনি সিআইডিতে ইন্সপেক্টর ভিরেনের চরিত্রে অভিনয় করেছেন) স্থলে নেয়া হয় । যদিও তিনি ততক্ষণে সিআইডি এর একটি পর্বে (দ্য কেস অফ দ্য স্টোলেন গান) একজন অপরাধী পরেশের চরিত্রে অভিনয় করেছিলেন। তিনি প্রাথমিকভাবে সিআইডিতে অভিনয় করতে অনিচ্ছুক ছিলেন । তিনি মাত্র ২৬টি পর্বের জন্য চুক্তিবদ্ধ হয়েছিলেন, যা পরে বৃদ্ধি পেয়েছিল। সিনিয়র ইন্সপেক্টর অভিজিৎ হিসাবে সিআইডিতে তাঁর প্রথম পর্বটি ছিল দ্য কেস অফ দ্য স্টোলেন ডায়নামাইট । আজ তিনি অনুষ্ঠানের অন্যতম স্তম্ভ এবং সবচেয়ে জনপ্রিয় অফিসার  ।   সিনিয়র ইন্সপেক্টর অভিজিৎ হিসেবে আদিত্য শ্রীবাস্তব  তিনি মূলত সিআইডিতে যোগ দিয়েছেন ইন্সপেক্টর ভিরেনের স্থলাভিষিক্ত হয়ে।  আরেক সিনিয়র ইন্সপেক্টর দয়ার সাথে তার গভীর বন্ধুত্ব। বেশ বড় কিছু বিপদে দয়া তার জীবন বাঁচিয়েছেন । অফিসারদের মধ্যে তিনি সেরা একজন যিনি যথেষ্ট বুদ্ধিমান এবং সৎ সিআইডি অফিসার । থাম্ব|220x220পিক্সেল|ছদ্মবেশে সিনিয়র ইন্সপেক্টর অভিজিৎ তিনি প্রায় ৫০০ রকম ছদ্মবেশে সিআইডিতে অভিনয় করেছেন ।  সিআইডির সদস্যদের মধ্যে তিনি সেরা একজন শুট্যার যিনি চোখ বন্ধ করে আওয়াজ শুনে নিখুঁত নিশানায় গুলি করতে পারেন। ফরেনসিক ল্যাবের সহকারী ডা. তারিকার প্রতি আলাদা দুর্বলতা আছে তার। প্রতি এপিসোডে অভিনয় করতে আদিত্য শ্রীবাস্তব নেন ৮০ হাজার থেকে ১ লক্ষ টাকা ।    তথ্যসূত্র   বিষয়শ্রেণী:ভারতীয় টেলিভিশন চরিত্র বিষয়শ্রেণী:সিআইডি (ভারত) চরিত্র
অশান্ত লাকদাসা ফ্রান্সিল ডি মেল (; জন্ম: ৯ মে, ১৯৫৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও দল নির্বাচক। শ্রীলঙ্কা ক্রিকেট দলে তিনি মূলতঃ মিডিয়াম-ফাস্ট বোলারের দায়িত্ব পালন করেন।  ১৯৮০-এর দশকে স্বল্প কয়েকজন বোলারের অন্যতম হিসেবে মিডিয়াম পেসের বাইরে বোলিংয়ে সক্ষম ছিলেন অশান্ত ডিমেল। এছাড়াও তিনি বলকে সুইং আউট করানোয় দক্ষ ছিলেন। বর্তমানে তিনি শ্রীলঙ্কার জাতীয় দলে নির্বাচকের ভূমিকায় অবতীর্ণ হয়েছেন।  কলম্বোর ইসিপাথানা কলেজে অধ্যয়ন করেন তিনি। তারপর তিনি কলম্বোর রয়্যাল কলেজে স্থানান্তরিত হন।   খেলোয়াড়ী জীবন  শ্রীলঙ্কার টেস্ট ক্রিকেটের ইতিহাসের প্রথম বোলিং করেছিলেন তিনি। ১৯৮০-এর দশকে শ্রীলঙ্কার স্বল্প কয়েকজন মিডিয়াম পেস বোলারদের মধ্যে অন্যতম ছিলেন তিনি। এছাড়াও তিনি বলকে সুইং আউট করার ক্ষমতা রাখতেন।  ভারতীয় উপমহাদেশের বাইরে তিনি একটিমাত্র টেস্টে অংশগ্রহণ করেন। সুইং বোলারের উপযোগিতা না থাকায় তার টেস্টে বোলিং গড় বেশ উচ্চ পর্যায়ের ছিল। ব্যাট হাতে তিনি তেমন সফলতা দেখাতে পারেননি। তিনবার তিনি শূন্য রানে আউট হন।  ১৯৮৫ সালে ভারতের বিপক্ষে অনুষ্ঠিত টেস্টে ৬৪ রানে ৫ উইকেট পান। প্রথম ইনিংসে ১২৯ রানে এগিয়ে থেকেও দ্বিতীয় ইনিংসে কোন উইকেট সংগ্রহ করতে পারেননি। এরফলে টেস্টটি ড্রয়ে পরিণত হয়।   ক্রিকেট বিশ্বকাপ, ১৯৮৩  ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে তিনি দূর্দান্ত বোলিং প্রদর্শন করেন। ঐ প্রতিযোগিতায় তিনি তার খেলোয়াড়ী জীবনের একদিনের আন্তর্জাতিকের দুইবার পাঁচ-উইকেট লাভ করেন। হেডিংলিতে পাকিস্তানের বিপক্ষে ৩৯ রানে ৫ উইকেট পেলেও তার দল পাকিস্তানের লক্ষমাত্রাকে অতিক্রম করতে পারেনি। শেষ ১০ বলে মাত্র ১২ রানের প্রয়োজন ছিল। দুইদিন পর ডার্বির কাউন্টি গ্রাউন্ডে নিউজিল্যান্ডের বিপক্ষে ৩২ রানে ৫ উইকেট পান্ এরফলে তার দল ৩ উইকেট হাতে রেখে লক্ষ্যমাত্রা অতিক্রম করে ও প্রতিযোগিতায় একমাত্র জয়ের সন্ধান পায়। ভারতের রজার বিনি’র পর ১৭ উইকেট নিয়ে তিনি দ্বিতীয় সর্বোচ্চ উইকেট শিকারী হন। বেশ কয়েকবছর পর প্রকাশিত হয় যে, রুমেশ রত্নায়েকেকে ইংল্যান্ডের বিপক্ষে উইকেট প্রাপ্তির কথা উল্লেখ করা হয় যা তখন স্কোরকার্ডে প্রদর্শিত হয়নি।   অবসর  ১৯৮৭ সালে হাঁটুর আঘাতপ্রাপ্তির কারণে তার খেলোয়াড়ী জীবনের সমাপ্তি ঘটে ও অবসর নেন। মে, ২০০৪ সালে শ্রীলঙ্কা দলের প্রধান নির্বাচক মনোনীত হন যা একবছর পর্যন্ত স্থায়ী ছিল। পদত্যাগের একমাস পর ক্রীড়ামন্ত্রী জীবন কুমারানাতুঙ্গা তাকে পুনরায় একবছরের জন্য এ দায়িত্বে বহাল রাখে।  কমনওয়েলথ গেমসে কন্ট্রাক্ট ব্রিজ খেলায়ও তিনি অংশগ্রহণ করেন।  শ্রীলঙ্কা ক্রিকেটের (এসএলসি) নির্বাচক কমিটির সভাপতির দায়িত্ব পালন করেন। এ কমিটি খেলোয়াড় নির্বাচন ও সফর আয়োজনের সাথে জড়িত। এছাড়াও তিনি রাষ্ট্র নিয়ন্ত্রণাধীন সিলন পেট্রোলিয়াম কর্পোরেশনের সভাপতি ছিলেন।   তথ্যসূত্র    আরও দেখুন   ডন অনুরাসিরি  রুমেশ রত্নায়েকে  শ্রীলঙ্কা জাতীয় ক্রিকেট দল  ১৯৮১-৮২ ইংল্যান্ড ক্রিকেট দলের শ্রীলঙ্কা সফর   বহিঃসংযোগ       বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী বিষয়শ্রেণী:কলম্বো থেকে আগত ক্রিকেটার
হাফেজ মুহাম্মদ আহমদ (১৮৬২-১৯৩০, উর্দু : حفیظ محمد احمد) একজন ব্রিটিশ ভারতীয় মুসলিম পণ্ডিত, দারুল উলূম দেওবন্দের প্রাক্তন আচার্য এবং ১৯২২ থেকে ১৯২২ সাল পর্যন্ত তিনি হায়দ্রাবাদ রাজ্যের প্রধান মুফতি ছিলেন।   জীবনকাল  হাফেজ মুহাম্মদ আহমদ ১৮৬২ সালে নানুতুয়া শহরে মুহাম্মদ কাসেম নানুতুবির ঔরসে  জন্মগ্রহণ করেন। প্রথমে তিনি গোলাথির মানবা-উল-উলুম মাদ্রাসায় এবং তারপরে মাদরাসা শাহী, মোরাদাবাদে যোগ দিয়েছিলেন। এরপর তিনি দারুল উলূম দেওবন্দে ফিরে আসেন যেখানে তিনি শায়খুল হিন্দ মাহমুদুল হাসানের অধীনে পড়াশোনা করেন। তিনি মুহাম্মদ ইয়াকুব নানুতুবির অধীনে জামে তিরমিজীর কিছু অংশ অধ্যয়ন করেছিলেন এবং রশিদ আহমদ গঙ্গোহীর অধীনে হাদীসে বিশেষ ডিগ্রি নিয়েছিলেন। তিনি ইমদাদউল্লাহ মুহাজির মক্কির শিষ্য ছিলেন।   দারুল উলূম দেওবন্দে তিনি মিশকাতুল মাসাবীহ, তাফসিরে জালালাইন, সহীহ মুসলিম, সুনান ইবনে মাজাহ'র দশ বছরের শিক্ষক ছিলেন এবং ৩৫ বছর ধরে আচার্যের দায়িত্ব পালন করেন।  ভারতের ব্রিটিশ সরকার কর্তৃক তাঁকে ১৯২০ সালে শামসুল উলামা উপাধিতে ভূষিত করা হয়। তিনি ১৯২২ থেকে ১৯২৫ সাল পর্যন্ত হায়দ্রাবাদ রাজ্যের গ্র্যান্ড মুফতির দায়িত্বও পালন করেছিলেন।   শাগরেদ  আহমদের ছাত্রদের মধ্যে আনোয়ার শাহ কাশ্মীরি, শব্বির আহমদ উসমানি, উবায়দুল্লাহ সিন্ধি, হুসাইন আহমদ মাদানি, কেফায়াতুল্লাহ দেহলভী, সাইয়্যেদ আসগর হোসেন দেওবন্দি, কারী মুহাম্মদ তৈয়ব, মুহাম্মাদ শফী উসমানী, মনজুর আহসান গিলানী এবং সৈয়দ ফখরুদ্দিন আহমদ প্রমুখ উল্লেখযোগ্য।   মৃত্যু  ১৯৩০ সালে নিজামাবাদ জংশন রেলস্টেশনের নিকট একটি ট্রেনে যাত্রার সময় আহমদ মারা যান এবং মীর ওসমান আলী খানের সম্মতিতে একটি বিশেষ কবরস্থান খিত্তা-ই-সালিহিনে তাকে দাফন করা হয়।   উত্তরাধিকার  আহমদের পুত্র কারী মুহাম্মদ তৈয়ব (১৮৯৭ - ১৯৮৩) ৫০ বছর দারুল উলুম দেওবন্দের আচার্য ছিলেন।  আরো দেখুন  দারুল উলুম দেওবন্দের আচার্যের তালিকা আকাবিরে সিত্তাহ   মন্তব্য    তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯৩০-এ মৃত্যু বিষয়শ্রেণী:১৮৬২-এ জন্ম বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দারুল উলুম দেওবন্দের মুহতামিম বিষয়শ্রেণী:মাহমুদ হাসান দেওবন্দির ছাত্র বিষয়শ্রেণী:নানুতার ব্যক্তি
সাদা লোচন (বৈজ্ঞানিক নাম: Ancema blanka (de Nicéville)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।  আকার   সাদালোচন এর প্রসারিত অবস্থায় ডানার আকার ৩০-৪০মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত সাদালোচন এর উপপ্রজাতি হল-   Ancema blanka minturna Fruhstorfer, 1912 – Blue-streaked Silver Royal   বিস্তার  এদের হিমালয়এর ১৫০০ ফুট উচ্চতা পর্যন্ত এদের দেখা মেলে। ভারত এর পশ্চিম ঘাট পার্বত্য অঞ্চল এবং সিকিম থেকে অরুণাচল প্রদেশ পর্যন্ত। এছাড়া নেপাল, ভুটান, বাংলাদেশ এবং মায়ানমার এও এদের দেখা যায়।  পশ্চিমবঙ্গে উপস্থিতি   কলকাতা এবং পার্শব্ব্ররতী অঞ্চল  উত্তরবঙ্গ এবং পার্শব্ব্ররতী অঞ্চল দেখা মেলে না  অতি দুর্লভ   বর্ণনা  এদের দুটি লেজ রয়েছে। নিচের অংশ চকচকে রুপোলী রঙ এর। উভয় ডানাতেই সরু আঁকাবাঁকা অবিছিন্ন ফিসকাল দাগ দেখা যায়। এদের নিচের ডানার অন্তরস্তরের নিচের দিকে লেজের কাছাকাছি অংশে দুটি সুস্পষ্ট কালো প্রায় গোলাকৃতি ছোপ রয়েছে যাদের উপরিভাগ কমলা রঙ এর। উপরের অংশ উজ্জ্বল আকাশী নীল রঙ বিশিষ্ট যার শীর্ষভাগ কালো রঙ এর এবং এই কালো শীর্ষভাগ নীল ডোরা দাগযুক্ত।   আচরণ   এরা খুব দ্রুত ওড়ে। গ্রীষ্মকালে পুরুষ সাদা লোচন কদাচিৎ জলের ধারে বসে জলপান করে। সাধারণত এদের গাছের উপর অথবা পাথরের উপর বসে রৌদ্র পোহাতে প্রায়শই দেখা যায়। সাদা লোচন পশুদের বিষ্ঠার উপরও বসে থাকে। অনের সময় ছোট ঝর্না অথবা নদীর ধারেও দেখা যায়। রৌদ্র পোহানোর সময় এরা এদের ডানা দুটি অর্ধেক খুলে বসে। পুরুষ প্রজাতিগুলি কলহপ্রবন প্রকৃতির এবং অন্য প্রজাতির প্রজাপতিকে পাশ দিয়ে উড়ে যেতে দেখলেই পিছু ধাওয়া করে। স্ত্রী সাদা লোচন দের খুব কম দেখা মেলে।   বৈশিষ্ট্য    ডিম   শূককীট    আহার্য উদ্ভিদ   এই শূককীট Viscum angulatam, Viscum capitellatum ইত্যাদি গাছের পাতার রসালো অংশ আহার করে।   মূককীট   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৯৪-এ বর্ণিত প্রজাপতি
আরসালান বায়িজ (, জন্ম ১৪ জুলাই ১৯৫০) কুর্দিস্তান প্যাট্রিয়টিক ইউনিয়নের একজন ইরাকি কুর্দি রাজনীতিবিদ।  বায়িজ আর্বিলে জন্মগ্রহণ করেন এবং বাগদাদ বিশ্ববিদ্যালয় থেকে কুর্দি ভাষায় স্নাতক হন।Patriotic Union of Kurdistan website . Accessed 14 October 2015  বায়িজকে ২০১২ সালের ফেব্রুয়ারিতে কুর্দিস্তানের আঞ্চলিক সংসদের স্পিকার করা হয়েছিল, তিনি ২০১৪ সাল পর্যন্ত এই দায়িত্ব পালন করেছিলেন।kurdistan-parliament,.   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম
জান উদ্দিন বাংলাদেশী বংশোদ্ভূত একজন ব্রিটিশ অভিনেতা যিনি বর্তমানে লস এঞ্জেলেসে বসবাস করছেন। তিনি স্বাধীন ঐতিহাসিক  চলচ্চিত্র "ক্লিফস অফ ফ্রিডম" (২০১৯) এবং ব্রিটিশ থ্রিলার চলচ্চিত্র "লাইস উই টেল" (২০১৭) এর প্রধান ভূমিকার জন্য সর্বাধিক পরিচিত। জান প্রথম  বাংলাদেশী বংশোদ্ভূত হিসেবে মার্ভেল সিনেম্যাটিক ইউনিভার্স এবং নেটফ্লিক্সে অভিনয় করার সুযোগ পেয়েছেন।   জীবনের প্রথমার্ধ  জান ইংল্যান্ডের স্টাফোর্ডশায়ারের স্টোক অন ট্রেন্টে জন্মগ্রহণ করেন।তার বাবা-মা ছিলেন বাংলাদেশী বংশোদ্ভূত এবং জানই প্রথম বাংলাদেশী বংশোদ্ভূত যিনি মার্ভেলে অভিনয় করার সুযোগ পেয়েছেন। জান ১৯ বছর বয়সে লন্ডনে চলে যান এবং  একাডেমি ড্রামা স্কুলে অভিনেতা হওয়ার প্রশিক্ষণ নেন।   কর্মজীবন  ২০০৭ সালে, ক্যাজুয়ালটি এবং শর্ট ফিল্ম ফেমাস লাস্ট ওয়ার্ডস প্রথম অভিনয় করেন।  ২০০৮ সালে, তিনি বিবিসির ধারাবাহিক অপেরা ইস্টএন্ডারস-এ জলিল ইকবালের চরিত্রে অভিনয় করেছিলেন; শবনম মাসুদ (জাহরা আহমাদি।) এর প্রতি প্রেমের আগ্রহ নিয়ে এই কল্পকাহিনিটি নির্মাণ করা হয়।তার চরিত্রটি প্রথম ১৭ মার্চ ২০০৮ সালে প্রকাশিত হয়েছিল।  ২০০৯ সালে, জান উদ্দিন গিলিয়ান , হিদার গ্রাহাম এবং আমান্ডা সেফ্রিডের সাথে বুগি-উগি নামে একটি চলচ্চিত্রে অভিনয় করেন।  ২০১০ সালে,"শাঁক" ছবিতে সুইট বয় চরিত্রে অভিনয় করেছেন উদ্দিন। ফিল্মটি ভবিষ্যত, খাদ্য ঘাটতির সময় তরুণ প্রাপ্তবয়স্কদের বেঁচে থাকাকে ঘিরে নির্মিত হয়।  ২০১১ সালে, তিনি জিন-জ্যাক অ্যানাউড পরিচালিত ফরাসি চলচ্চিত্র ব্ল্যাক গোল্ড- অভিনয় করেছিলেন যেখানে ফ্রিদা পিন্টো, আন্তোনিও বান্দেরাস এবং মার্ক স্ট্রং এর মতো বড় বড় তারকাবৃন্দও অভিনয় করেছিলেন।  ২০১৭ সালে,জান লাইস উই টেল-এ কেডি চরিত্রে অভিনয় করেছিলেন। তার চরিত্র "- চলচ্চিত্রের কিছু অন্ধকার দিক নিয়ে আসে।  ২০১৯ সালে, জান ভ্যান লিং পরিচালিত স্বাধীন নাটক ক্লিফস অফ ফ্রিডম-এ তারিক চরিত্রে অভিনয় করেছিলেন এবং নিউ মেক্সিকোতে শুটিং করেছিলেন। একই বছরে তিনি "মারভেল'স এজেন্টস অফ শেইল্ড"-এ ইশাইয়া চরিত্রে অভিনয় করে।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ পুরুষ সোপ অপেরা অভিনয়শিল্পী বিষয়শ্রেণী:দক্ষিণ এশীয় বংশোদ্ভূত ইংরেজ অভিনেতা বিষয়শ্রেণী:ইংরেজ পুরুষ মডেল বিষয়শ্রেণী:বার্মিংহাম, ওয়েস্ট মিডল্যান্ডসের অভিনেতা বিষয়শ্রেণী:একাডেমি ড্রামা স্কুলের প্রাক্তন শিক্ষার্থী
মাটিরাঙ্গা থানা বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি থানা।   প্রশাসনিক এলাকাসমূহ  মাটিরাঙ্গা উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম মাটিরাঙ্গা থানার আওতাধীন।  পৌরসভা:  মাটিরাঙ্গা  ইউনিয়নসমূহ:  ১নং তাইন্দং  ২নং তবলছড়ি  ৩নং বড়নাল  ৪নং গোমতি  ৫নং বেলছড়ি  ৬নং মাটিরাঙ্গা  ৮নং আমতলী   আরও দেখুন   মাটিরাঙ্গা উপজেলা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:খাগড়াছড়ি জেলার থানা বিষয়শ্রেণী:মাটিরাঙ্গা উপজেলা
ছেন ইয়ুশি (; ; জন্ম: ১১ সেপ্টেম্বর ২০০৫) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।  তিনি ২০১৯ ওয়ার্ল্ড অ্যাকুয়াটিক চ্যাম্পিয়নশিপে অংশগ্রহণ করে স্বর্ণ পদক জয়লাভ করেছেন।  তথ্যসূত্র  বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:চীনা নারী ডাইভার বিষয়শ্রেণী:ডাইভিংয়ে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের ডাইভার বিষয়শ্রেণী:ডাইভিংয়ে বিশ্ব সাঁতার প্রতিযোগিতার পদক বিজয়ী বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২১শ শতাব্দীর চীনা নারী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা
right|150px রয়েল ডাচ শেল  () (, ), সাধারণভাবে শেল হিসাবে পরিচিত, হল একটি অ্যাংলো-ডাচ বহুজাতিক তেল ও গ্যাস কোম্পানী। এই কোম্পানির প্রধান কার্যালয় নেদারল্যান্ডে অবস্থিত এবং যুক্তরাজ্যর মধ্যে এটি অন্তর্ভূক্ত রয়েছে। 'রয়েল ডাচ পেট্রোলিয়াম' এবং যুক্তরাজ্য ভিত্তিক শেল পরিবহন ও লেনদেন এর সংযুক্তির দ্বারা কোম্পানিটি তৈরি করা হয়েছে, এটা ২০১৬ সালে বিশ্বের সপ্তম বৃহত্তম কোম্পানি হিসাবে রাজস্ব পদ লাভ করে এবং ছয়টি তেল ও গ্যাসের মধ্যে সুপারমেজর হচ্ছে অন্যতম। রয়েল ডাচ শেল হল বিশ্বের সবচেয়ে মূল্যবান কোম্পানির মধ্যে একটি। জানুয়ারীর ২০১৩ সালে, বৃহত্তম শেয়ারহোল্ডার কোম্পানি ক্যাপিটাল গবেষণা গ্লোবাল ইনভেস্টরস 9,85% এবং সঙ্গে দ্বিতীয় ব্ল্যাকরক  6,89% কে ছাড়িয়ে রয়েল ডাচ শেল কোম্পানি এগিয়ে যায়। শেল ২০১৩ সালে ফরচুন গ্লোবাল ৫০০ এর মধ্যে বিশ্বের বৃহত্তম কোম্পানির তালিকার শীর্ষস্থানে অবস্থান নেয়। একসময়ে নেদারল্যান্ডের $৫৫৫.৮ বিলিয়ন জিডিপির মধ্যে 'রয়েল ডাচ শেল' এর ৮৪% সমান রাজস্ব ছিল। ফেব্রুয়ারী ২০১৬ এর হিসাবে, শেল বিশ্বের দ্বিতীয় বৃহত্তম তেল কোম্পানি।
নিশাদ থারাঙ্গা পারানাভিতানা (; জন্ম: ১৫ এপ্রিল, ১৯৮২) কিগল এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৯ সাল থেকে আন্তর্জাতিক ক্রিকেটে অংশগ্রহণ করছেন।  ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যান হিসেবে খেলছেন। এছাড়াও, অফ ব্রেক বোলার হিসেবে কার্যকরী বোলিংশৈলী প্রদর্শন করে চলেছেন ‘মোরা’ ডাকনামে পরিচিত থারাঙ্গা পারানাভিতানা।   প্রথম-শ্রেণীর ক্রিকেট  ২০০১-০২ মৌসুম থেকে থারাঙ্গা পারানাভিতানা’র প্রথম-শ্রেণীর খেলোয়াড়ী জীবন চলমান রয়েছে। দীর্ঘদেহের অধিকারী থারাঙ্গা পারানাভিতানা উদ্বোধনী ব্যাটসম্যান হিসেবে খেলে থাকেন। ২০০৩ সালে শ্রীলঙ্কায় অনুষ্ঠিত ইমার্জিং টিম ট্রফিতে তার উত্থান ঘটে। পরবর্তীতে ঘরোয়া ক্রিকেটে ক্রমাগত রানের ফুলঝুরি ছোটাতে থাকেন।  ২০০৭-০৮ মৌসুমের প্রিমিয়ার লীগে টায়ার এ প্রতিযোগিতায় ৩৯২ বলে ২৩৬ রানের ব্যক্তিগত সেরা ইনিংসে খেলে সিংহলীজ এসসিকে শিরোপা জয়ে ভূমিকা রাখেন। এরফলে আন্তর্জাতিক পর্যায়েও তার খেলার ক্ষেত্র সৃষ্টি হয়। এ প্রতিযোগিতায় ৭৪.৪১ গড়ে ৮৯৩ রান তুলে শীর্ষ রান সংগ্রাহকের ভূমিকায় অবতীর্ণ হন। এরপর দক্ষিণ আফ্রিকায় অনানুষ্ঠানিক টেস্টে এক শতক ও দুইটি অর্ধ-শতরানের ইনিংস খেলেন। কোচ চণ্ডিকা হাথুরুসিংহা তাকে শ্রীলঙ্কার ভবিষ্যৎ সম্ভাবনাময় খেলোয়াড় হিসেবে আখ্যায়িত করেন।  ২০১৫-১৬ মৌসুমের প্রিমিয়ার লীগ প্রতিযোগিতায় সর্বাধিকসংখ্যক রান সংগ্রহের কৃতিত্ব প্রদর্শন করেন। ১০ খেলায় অংশ নিয়ে ১৭ ইনিংসে ৯৩৫ রান তুলেছিলেন। মার্চ, ২০১৮ সালে ২০১৭-১৮ মৌসুমের সুপার ফোর প্রভিন্সিয়াল প্রতিযোগিতাকে ঘিরে ক্যান্ডি দলের সদস্যরূপে মনোনীত হন। পরের মাসে সুপার প্রভিন্সিয়াল ওয়ান ডে প্রতিযোগিতায়ও ক্যান্ডি দলের সদস্যরূপে তাকে রাখা হয়।   আন্তর্জাতিক ক্রিকেট  সমগ্র খেলোয়াড়ী জীবনে ৩২টি টেস্টে অংশগ্রহণ করেছেন থারাঙ্গা পারানাভিতানা। ২১ ফেব্রুয়ারি, ২০০৯ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ২০১২ তারিখে কলম্বোয় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  ফেব্রুয়ারি, ২০০৯ সালে পাকিস্তানের বিপক্ষে টেস্ট অভিষেকে পর্ব সম্পন্ন হয় থারাঙ্গা পারানাভিতানা’র। সিরিজের দ্বিতীয় টেস্ট চলাকালীন তৃতীয় দিন খেলা শুরুর পূর্বে লাহোরে তাদের বাসকে লক্ষ্যে করে সন্ত্রাসীদের আক্রমণের লক্ষ্যবস্তুতে পরিণত হয়। এ আক্রমণে তিনিও জখমপ্রাপ্ত হন।The Age |Sri Lanka cricketers wounded in shooting  retrieved 3 March 2009 হামলায় গুরুতর আহত হবার ছয় মাস পর টেস্ট দলে ফিরে আসেন। ১৮ জুলাই, ২০১০ তারিখে গলেতে সফরকারী ভারতের বিপক্ষে নিজস্ব প্রথম টেস্ট সেঞ্চুরি হাঁকান।  ২০১১ সালের শেষদিকে টেস্ট দলের বাইরে অবস্থান করতে বাধ্য হন। ২০১১-১২ মৌসুমে দক্ষিণ আফ্রিকা সফরে সিরিজের তৃতীয় টেস্টে লাহিরু থিরিমানে তার স্থলাভিষিক্ত হন।   তথ্যসূত্র    আরও দেখুন   রবীন্দ্র পুষ্পকুমারা  মালিন্দা ওয়ার্নাপুরা  সিংহলীজ স্পোর্টস ক্লাব  শ্রীলঙ্কান টেস্ট ক্রিকেটারদের তালিকা  ২০০৯ শ্রীলঙ্কা জাতীয় ক্রিকেট দলের উপর আক্রমণ   বহিঃসংযোগ       বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:আবাহনী লিমিটেডের ক্রিকেটার বিষয়শ্রেণী:ইউভা ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:কন্দুরাতা ওয়ারিয়র্সের ক্রিকেটার বিষয়শ্রেণী:জাফনা ডিস্ট্রিক্টের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:সন্ত্রাসী হামলায় আক্রান্ত শ্রীলঙ্কান
বিবিসি রেডিও হলো একটি অপারেশনাল বিজনেস বিভাগ এবং পাবলিক সার্ভিস ব্রডকাস্টিং আউটলেট ব্রিটিশ ব্রডকাস্টিং কর্পোরেশনের পরিষেবা (যা ১৯২৭ সাল থেকে রাজকীয় সনদের শর্তে যুক্তরাজ্যে কাজ করে)। পরিষেবাটি জাতীয় রেডিও স্টেশনগুলিকে সরবরাহ করে যা বেশিরভাগ বাদ্যযন্ত্র ঘরানার কভার করে, সেইসাথে স্থানীয় রেডিও স্টেশনগুলি স্থানীয় সংবাদ, বিষয় এবং আগ্রহগুলি কভার করে৷ এটি অনলাইন অডিও সামগ্রীর তত্ত্বাবধানও করে।BBC Audio & Music , Retrieved 18 November 2010  জাতীয় রেডিও স্টেশনগুলির মধ্যে, বিবিসি রেডিও ১, ২, ৩, ৪ এবং ৫ লাইভ সমস্ত অ্যানালগ রেডিও ( MW বা FM, এছাড়াও লংওয়েভ তে বিবিসি রেডিও ৪ সম্প্রচার) পাশাপাশি DAB ডিজিটাল রেডিও এবং বিবিসি সাউন্ডের মাধ্যমে উপলব্ধ। এশিয়ান নেটওয়ার্ক ইংলিশ মিডল্যান্ডসে এবং নির্বাচিত AM ফ্রিকোয়েন্সি সম্প্রচার করে। বিবিসি রেডিও ১ এক্সট্রা, ৪ এক্সট্রা, ৫ স্পোর্টস এক্সট্রা, ৬ মিউজিক এবং ওয়ার্ল্ড সার্ভিস শুধুমাত্র ডিএবি এবং বিবিসি সাউন্ডে সম্প্রচারিত হয়, যেখানে রেডিও ১ ডান্স এবং রিলাক্স স্ট্রীম শুধুমাত্র অনলাইনে পাওয়া যায়।  বিবিসি-এর সমস্ত জাতীয় রেডিও স্টেশনগুলি লন্ডন এবং ম্যানচেস্টারের ঘাঁটি থেকে সম্প্রচার করে, সাধারণত ব্রডকাস্টিং হাউস  এর কাছাকাছি। যাইহোক, বেলফাস্ট, বার্মিংহাম, ব্রিস্টল, কার্ডিফ এবং গ্লাসগোতে অবস্থিত বিবিসির নেটওয়ার্ক উৎপাদন ইউনিটগুলিও রেডিও প্রোগ্রাম তৈরি করে।   ইতিহাস  বিবিসির রেডিও পরিষেবা ১৯২২ সালে শুরু হয়েছিল। ব্রিটিশ সরকার বিবিসিকে তার জেনারেল পোস্ট অফিসের মাধ্যমে লাইসেন্স দিয়েছিল, যার মূল নিয়ন্ত্রণ ছিল বায়ু তরঙ্গের কারণ তাদের আইনের অধীনে পোস্ট অফিস পরিষেবার সম্প্রসারণ হিসাবে ব্যাখ্যা করা হয়েছিল। আজ রেডিও সম্প্রচার এখনও কর্পোরেশনের আউটপুটের একটি বড় অংশ তৈরি করে – বিবিসির তালিকা ম্যাগাজিনের শিরোনাম, রেডিও টাইমস, এটি প্রতিফলিত করে।   তথ্যসূত্র   বহিঃসংযোগ  বিষয়শ্রেণী:বিবিসি বিষয়শ্রেণী:পিবডি পুরস্কার বিজয়ী
রবার্ট হাচিংস গডার্ড (ইংরেজি ভাষায়: Robert Hutchings Goddard) (৫ই অক্টোবর, ১৮৮২ - ১০ই আগস্ট, ১৯৪৫) মার্কিন অধ্যাপক ও বিজ্ঞানী যিনি ছিলেন তরল জ্বালানি চালিত নিয়ন্ত্রণযোগ্য রকেট উদ্ভাবনের অগ্রদূত। ১৯২৬ সালের ১৬ই মার্চ তিনিই প্রথম তরল জ্বালানি চালিত রকেট উৎক্ষেপণ করেন। ১৯৩০ থেকে ১৯৩৫ সাল পর্যন্ত যে রকেটগুলো উৎক্ষেপণ করেন সেগুলোর মধ্যে কোন কোনটির সর্বোচ্চ বেগ ছিল ৮৮৫ কিমি/ঘণ্টা (৫৫০ মাইল/ঘণ্টা)। তার আবিষ্কার এক নতুন বিপ্লবের জন্ম দিলেও, কিছু তত্ত্বের কারণে তাকে যথষ্ট দুর্ভোগ পোহাতে হয়েছে। জীবদ্দশায় খুব বেশি সমর্থন বা স্বীকৃতি পাননি। কিন্তু এখন তাকে আধুনিক রকেটবিদ্যার জনকদের একজন হিসেবে গণ্য করা হয়।   কালপঞ্জি   ১৮৮২ - ম্যাসাচুসেট্‌সের ওরচেস্টারে জন্ম  ১৯০০ - মাতামহের সাথে বসবাস শুরু  ১৯০৮ - "ওল্ড টেক" নামে একটি সুর রচনা  ১৯০৮ - ওরচেস্টার পলিটেকনিক ইনস্টিটিউট থেকে স্নাতক ডিগ্রি লাভ  ১৯১৯ - A Method of Reaching Extreme Altitudes প্রকাশ  ১৯২০ - ১২ই জানুয়ারি নিউ ইয়র্ক টাইম্‌সে প্রতিবেদন প্রকাশ  ১৯২৪ - ২১শে জুন এস্টার ক্রিস্টিন কিস্কের সাথে বিয়ে  ১৯২৬ - ২৬শে মার্চ ম্যাসাচুসেট্‌সের আউবার্ন থেকে প্রথম রকেট উৎক্ষেপণ  ১৯৩০ - নিউ মেক্সিকোর রজওয়েলে অবস্থিত মেসকালেরো রেঞ্চে স্থানান্তর  ১৯৪৫ - মৃত্যু  ১৯৬৯ - ১৭ই জুলাই নিউ ইয়র্ক টাইম্‌সে অ্যাপোলজি প্রকাশ   গুরুত্বপূর্ণ পেটেন্ট    - Rocket apparatus - R. H. Goddard   - Rocket apparatus - R. H. Goddard   বহিঃসংযোগ    Time magazine profile of Robert H. Goddard   FAQ on Goddard   Lehman, Milton, This High Man: The Life of Robert H. Goddard, 1963  Robert Goddard Wing of the Roswell Museum  NASA.Robert H. Goddard: American Rocket Pioneer. Retrieved May 1, 2005.  Dr. Robert H. Goddard Archives from Clark University   Smithsonian Archives - online documents  টাইম 100: The Most Important People of the Century (March 29, 1999)."Robert Goddard" .  নিউ ইয়র্ক টাইম্‌স; August 11, 1945; Pioneer in Field, Chief of Navy Research on Jet-Propelled Planes, Taught Physics Experimented Three Decades Secret Work During War. Baltimore, August 10, 1945 (AP) Dr. Robert H. Goddard, internationally known pioneer in rocket propulsion and chief of Navy research on jet-propelled planes, died today at University Hospital.  বিষয়শ্রেণী:১৮৮২-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:মার্কিন বায়বান্তরীক্ষ প্রকৌশলী বিষয়শ্রেণী:ম্যাসাচুসেটসের ব্যক্তি বিষয়শ্রেণী:নভোশ্চরণবিজ্ঞানী বিষয়শ্রেণী:আদি রকেটবিজ্ঞান বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:খাদ্যনালীর ক্যান্সারে মৃত্যু বিষয়শ্রেণী:গডার্ড মহাকাশ যাত্রা কেন্দ্র বিষয়শ্রেণী:২০শ শতাব্দীর মার্কিন পদার্থবিজ্ঞানী
আফমি প্লাজা নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। উল্লেখযোগ্যতা প্রশ্নবিদ্ধ।--যুদ্ধমন্ত্রী আলাপ ০৭:৫৩, ২৯ জানুয়ারি ২০১৫ (ইউটিসি)   – (অপসারণের প্রস্তাবনা দেখুনলগ দেখুন) () বিজ্ঞাপনের মত করে লেখা। Ibrahim Husain Meraj (আলাপ) ১৩:২৩, ১৮ জানুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।